2001/439/EY: Neuvoston päätös, tehty 5 päivänä kesäkuuta 2001, luvan antamisesta Belgian kuningaskunnalle soveltaa eriytettyä valmisteverokantaa vähärikkiseen kaasuöljyyn ja lyijyttömään bensiiniin direktiivin 92/81/ETY 8 artiklan 4 kohdassa säädettyä menettelyä noudattaen



Virallinen lehti nro L 155 , 12/06/2001 s. 0011 - 0012



Neuvoston päätös, tehty 5 päivänä kesäkuuta 2001, luvan antamisesta Belgian kuningaskunnalle soveltaa eriytettyä valmisteverokantaa vähärikkiseen kaasuöljyyn ja lyijyttömään bensiiniin direktiivin 92/81/ETY 8 artiklan 4 kohdassa säädettyä menettelyä noudattaen (2001/439/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon kivennäisöljyjen valmisteverojen rakenteiden yhdenmukaistamisesta 19 päivänä lokakuuta 1992 annetun neuvoston direktiivin 92/81/ETY(1) ja erityisesti sen 8 artiklan 4 kohdan, ottaa huomioon komission ehdotuksen, sekä katsoo seuraavaa: (1) Direktiivin 92/81/ETY 8 artiklan 4 kohdan mukaisesti neuvosto voi yksimielisesti komission ehdotuksesta antaa jäsenvaltiolle luvan ottaa käyttöön kivennäisöljyihin sovellettavia täydentäviä valmisteverovapautuksia tai veronalennuksia erityisistä poliittisista syistä. (2) Belgian kuningaskunta on pyytänyt lupaa soveltaa eriytettyä valmisteverokantaa vähärikkiseen (enintään 50 ppm) ja vähäaromaattiseen (35 %) lyijyttömään bensiiniin 1 päivästä toukokuuta 2001 ja vähärikkiseen (enintään 50 ppm) kaasuöljyyn 1 päivästä lokakuuta 2001. Tästä eriytyksestä, jonka suuruus on 0,65 Belgian frangia litralta, hyötyvät kaikki kyseisten moottoripolttoaineiden käyttäjät. (3) Kyseiset vähärikkiset moottoripolttoaineet ovat bensiinin ja dieselpolttoaineiden laadusta 13 päivänä lokakuuta 1998 annetussa Euroopan parlamentin ja neuvoston direktiivissä 98/70/EY(2) säädettyjen ympäristöperusteisten laatuvaatimusten (rikin enimmäispitoisuus 50 ppm) mukaisia. Kyseisen direktiivin 3 ja 4 artiklan mukaisesti moottoripolttoaineiden, joiden rikkipitoisuus on enintään 50 ppm, käyttö on periaatteessa pakollista 1 päivästä tammikuuta 2005. (4) Muille jäsenvaltioille on ilmoitettu Belgian viranomaisten pyynnöstä. (5) Belgian kuningaskunnan suunnittelema toimenpide on kivennäisöljyjen valmisteverojen määrien lähentämisestä 19 päivänä lokakuuta 1992 annetun neuvoston direktiivin 92/82/ETY(3) 4 ja 5 artiklassa tarkoitettuja valmisteverojen vähimmäismääriä koskevien säännösten mukainen. (6) Poikkeus noudattaa ympäristötavoitetta: toimenpiteen on todettu parantavan ilmanlaatua. (7) Ottaen huomioon käytettävissä olevat tiedot komissio ja kaikki jäsenvaltiot arvioivat, että eriytetyn valmisteverokannan soveltaminen vähärikkisiin moottoripolttoaineisiin ei vääristä kilpailua yhteisen edun vastaisesti eikä haittaa sisämarkkinoiden toimintaa. (8) Tämä päätös ei rajoita EY:n perustamissopimuksen 87 ja 88 artiklan mukaisesti mahdollisesti toteutettavien valtiontukimenettelyjen tuloksia eikä vapauta jäsenvaltioita velvollisuudesta ilmoittaa komissiolle mahdollisista valtiontuista perustamissopimuksen 88 artiklan mukaisesti. (9) Komissio tarkastelee määräajoin alennuksia ja vapautuksia tarkistaakseen, aiheuttavatko ne kilpailun vääristymistä, haittaavatko ne sisämarkkinoiden toimintaa ja ovatko ne yhteisön ympäristönsuojelupolitiikan mukaisia. (10) Neuvosto voi tarkastella tätä päätöstä uudelleen komission ehdotuksesta ennen 31 päivää joulukuuta 2004, joka on tämän päätöksen voimassaolon päättymispäivä, ON TEHNYT TÄMÄN PÄÄTÖKSEN: 1 artikla 1. Neuvoston direktiivin 92/81/ETY 8 artiklan 4 kohdan mukaisesti Belgian kuningaskunnalle annetaan lupa soveltaa eriytettyä valmisteverokantaa vähärikkiseen (enintään 50 ppm) ja vähäaromaattiseen (35 %) lyijyttömään bensiiniin 1 päivästä toukokuuta 2001. 2. Direktiivin 92/81/ETY 8 artiklan 4 kohdan mukaisesti Belgian kuningaskunnalle annetaan lupa soveltaa eriytettyä valmisteverokantaa moottoripolttoaineena käytettävään vähärikkiseen (enintään 50 ppm) kaasuöljyyn 1 päivästä lokakuuta 2001. 3. Näiden alennettujen valmisteverokantojen, joiden enimmäisarvo on 0,65 Belgian frangia litralta, on oltava direktiivissä 92/82/ETY säädettyjen velvoitteiden ja erityisesti sen 4 ja 5 artiklassa tarkoitettuja vähimmäisverokantoja koskevien säännösten mukaisia. 2 artikla Näiden eriytettyjen valmisteverokantojen on ketään syrjimättä hyödytettävä kaikkia kuluttajia, jotka hankkivat Belgiassa moottoripolttoaineita, joiden rikkipitoisuus on enintään 50 ppm. 3 artikla Tämän päätöksen voimassaolo päättyy 31 päivänä joulukuuta 2004, jollei neuvosto toisin päätä tarkasteltuaan sitä uudelleen komission tekemän ehdotuksen perusteella. 4 artikla Tämä päätös on osoitettu Belgian kuningaskunnalle. Tehty Luxemburgissa 5 päivänä kesäkuuta 2001. Neuvoston puolesta Puheenjohtaja B. Ringholm (1) EYVL L 316, 31.10.1992, s. 12, direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46). (2) EYVL L 350, 28.12.1998, s. 58, direktiivi, jolla muutetaan neuvoston direktiiviä 93/12/ETY (EYVL L 74, 27.3.1993, s. 81). (3) EYVL L 316, 31.10.1992, s. 19, direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46).